Rozhodli sme sa ísť kempovať
Napadlo nám, že to nemôže byť také ťažké
Ale ak máme byť fakt úprimní
Hrozne sme sa natrápili
Ale vieš, Charlie, je to neuveriteľné, :
no ak sa ti pokazí baterka, použi toaleťák, čo svieti v tme.
-Fakt? -Nežartujem.
Všetci si sadnite a uvoľnite sa
Tento príbeh sme vytvorili Len pre vás
A aj kempovaniu prídeme na chlp.
Vieš, prečo?
Je čas na reláciu Neuveriteľná veda!
Máš marshmallows?
Vedeli ste, že na oblohe je viac hviezd
než zrniek piesku na celej planéte?
-Neuveriteľné. -Ja viem.
-Zdraví Charlie. -Jéj!
-Zdraví Carly! -Áno!
Sme najlepší kamoši.
-Poďme! -Žijeme tu, v Chicagu.
S trochou predstavivosti...
Na veky vekov.
Preskúmame toho veľa.
Je to veľkolepé!
Objavujeme, akým zvláštnym dokáže byť náš svet.
-Hej! -Dokázali sme to!
To je neskutočné!
NEUVERITEĽNÁ VEDA
Kempovanie!
-Čaute, decká. Zdraví Charlie. -A Carly.
Práve sme sa vrátili z nášho skautského zjazdu.
Skauti!
Dostali sme odznak za pletenie košíkov.
So všetkými ostatnými ich máme spolu už stovku!
Stovka odznakov! Carly, vieš, čo to znamená?
Môžeme získať najvyššiu skautskú úroveň!
Veliteľ skautov.
Veliteľ skautov je obrovská vec.
Ale nestanete sa ním automaticky.
Nie. Najskôr treba prejsť...
Skúškou kempovania a tvorenia!
Je to náročný test zručností tvorenia
a kempovania, ktorým prejdú len tí najlepší skauti.
-Prešiel si. -Áno!
Je to super vzrušujúce, no...
Nemáme šancu tou skúškou prejsť.
Pozri, všetky naše odznaky sú za tvorenie.
Nemáme žiadne za kempovanie.
Ale neuveriteľné je, že
Vieš...
Nemám neuveriteľné fakty o kempovaní.
-Myslíš to vážne? -Hej, neviem žiadne.
-Máme problém. -Možno si to treba len pripomenúť.
Dobrý nápad. Decká, zdá sa,
že dnes odhalíme svet...
Kempovania!
Už dávno sme neboli kempovať.
Musíme začať znovu od základov. Čo je to kempovanie?
Kempovanie je trávenie času mimo domu cez noc a v prírode.
Jednoduché, no dá sa to robiť rôznymi spôsobmi.
Mohli by ste skúsiť napríklad bikepacking,
keď medzi kempami cestujete na bicykli a všetko so sebou veziete na bicykli.
Alebo fastpacking, keď sa medzi kempami pohybujete behom
s ruksakom na chrbte.
No dvoma hlavnými typmi je cestami prístupné frontcountry kempovanie,
keď autom prídete do kempu a utáboríte sa v blízkosti tohto kempu.
Alebo backcountry kempovanie, keď cestujete hlboko do divočiny
preč od budov a ciest.
Charlie, preskúmal si to dobre,
no ak si máme oprášiť zručnosti v oblasti kempovania,
musíme ísť skutočne kempovať.
Skvelý nápad, ale kam?
Neviem.
Pozrieme sa na to. „Kam ísť kempovať?“ Vyhľadať.
Fíha! Zvláštne, no pravdivé: môžeme ísť kempovať do krytého voza v Utahu
či na festival teplovzdušných balónov v Novom Mexiku.
Alebo dokonca do podzemnej jaskyne v Tennessee.
Ale pozrite aj na Tucson v Arizone.
Tu máte na výber vyspať sa na púšti
alebo na vrchu snehom pokrytej hory.
Sú tam extrémy pre kempovanie, horúca púšť aj studená hora.
-Otestujeme tam naše kempovacie zručnosti. -To znie super.
Stačí nám už len pobaliť si naše kempingové vybavenie a vyraziť.
Kempingové vybavenie. Tá najlepšia časť.
Máte toľko možností, podľa toho, kde kempujete.
Poďme to skontrolovať.
Dobre. Najskôr potrebujeme...
Stan.
Perfektné!
Toto je pekný, štandardne veľký stan, ale ak idete kempovať ako väčšia skupina,
vyskúšajte tento stan s viacerými miestnosťami.
Do tohto obrovského stanu sa zmestí celá rodina.
Ďalej spacák.
Existujú tri hlavné typy spacích vakov
v troch rôznych tvaroch, a to obdĺžnikový, múmiový a barelový.
Obdĺžnikový dizajn je skvelý, ak sa potrebujete rozťahovať,
múmiový, ak chcete udržať teplo,
a barelový je takou kombináciou oboch.
Carly? Carly!
Potrebujeme ešte pár nevyhnutností, sú niekde tu.
Potrebujeme ešte karimatku, hrniec a panvicu,
prenosný sporák, lampáš, lekárničku,
zápalky, lano, baterku, fľašu na vodu a dezinfekciu na ruky.
Dobre.
Asi máme všetko, čo treba.
Pamätáš si, ako sa to používa?
Nie. Ale určite si na to spomenieme.
Super. Je načase vydať sa do Arizony. Vidíme sa tam.
Vyrážame do Saguarského národného parku v arizonskom meste Tucson
na totálne parádnu stanovačku.
Prvou zastávkou je miestna škola kempovania,
ktorá nám na začiatok pomôže.
Neuveriteľné: Saguaro je názov veľkého kaktusu,
ktorý sa tu všade nachádza.
Rastie až do výšky 15 metrov a dokáže rásť až 200 rokov.
-Čaute, sme tu. -Sme v Tucsone v Arizone.
Náš výlet začíname tu, v Národnej škole outdoorového vodcovstva.
NOLS JUHOZÁPAD
Vyučujú tu zručnosti kempovania a pobytu vonku.
Sme na správnom mieste, kde nás pripravia na náš výlet.
No tak poďme.
ROSEMARY SAALOVÁ INŠTRUKTORKA NOLS
Rosemary Saalová je tu inštruktorkou, ktorá väčšinu času
trávi výcvikom ľudí na outdoorové zručnosti.
Jej obľúbeným neuveriteľným faktom je, že ak v divočine potrebujete
niečo opraviť, postačí vám aj dentálna niť.
-Ste ako kempingová profesorka? -Profesorka? To sa mi páči.
-Dá sa to tak povedať. -Kempingová profesorka.
Je to skvelá práca. My si potrebujeme oprášiť...
-Áno. -...naše kempingové zručnosti.
Kempovať sme už neboli veľmi dlho.
Tu ste na správnom mieste.
S tými zručnosťami vám viem určite pomôcť.
-Super. -Paráda.
Kým vyrazíme do terénu
a začneme to skúšať v praxi,
treba sa uistiť, že sme výlet
dobre naplánovali a pripravili.
Tu v NOLS trénujeme okrem iného aj LNT (leave no trace),
teda nenechať žiadnu stopu, čo je etika pobytu v divočine.
Rešpektovať a vážiť si prírodu, ktorou prechádzame.
V zásade to znamená, že všetko, s čím do prírody prídete,
musí s vami aj odísť, akoby ste tam nikdy neboli.
To je skvelé. Nenechať žiadnu stopu, vždy sa pripraviť.
-Začneme, môžeme? -Hej, poďme na to.
Najskôr si musíme prezrieť miestne mapy
a vybrať si naše táborisko.
Rosemary navrhuje nižšie položené miesto ako na púšti,
kde nebude príliš chladno ani vlhko.
Keď hľadám miesto na kempovanie,
dbám na prostredie, v ktorom kempujeme,
dbám na našu bezpečnosť a pohodlie.
Tu je to pekne rovné.
Asi najrovnejšie miesto v celej oblasti.
-Hej. -Perfektné pre náš stan.
Ale Rosemary odporúča utáboriť sa a ukryť zásoby potravín
na podobnom mieste asi o sto metrov ďalej.
V noci môžu lietať drobné tvory,
ktoré by sa mohli dostať do jedla,
na ktoré nechceme natrafiť,
preto ich treba udržať ďalej od nás.
Zdá sa, že pri kempovaní treba
osobitne dbať na to,
aby ste so zvieratami prišli do kontaktu tým správnym spôsobom.
Povieme si o tom niečo viac.
Ach, kempovanie, vrchol ľudského zážitku.
Ale keď ste v prírode, nezabudnite kričať, zastaviť a skryť.
Na ceste do kempu zakričte...
Hej, zvieratá! Počúvajte.
...aby ste oznámili svoju prítomnosť zvieratám okolo seba.
Všetci tu vonku, máme piknik.
Keď vás zvieratá začujú, zvyčajne odbehnú preč.
Ak uvidíte zviera, zastavte a doprajte mu dostatok priestoru.
A nezabudnite ukryť jedlo. Jeho vôňa môže zvieratá prilákať.
Jedlo preto ukryte mimo stanu.
Presne tak.
Nezabudnite kričať, zastaviť a skryť,
keď si užívate čas vonku v prírode.
Stan, strieška...
O chvíľu máme stan postavený.
Rosemary je naozaj dobrá učiteľka. Ďalej ideme hľadať vodu.
Ale myslím, že nám to ide fakt dobre.
Či už ste na púšti, v horách alebo niekde medzi tým,
dôležitou súčasťou kempovania je nájsť zdroj vody.
Rosemary, je táto voda v poriadku? Je trochu žltá.
-Nevyzerá veľmi čistá. -Hej.
Ale s istotou viem, že je v poriadku,
lebo, ako vidíme, je tečúca...
-Dobre. -...takže je v obehu
a stále sa filtruje.
Ponor to a naplň vodou z potoka.
Vodu pri kempovaní získame v dvoch krokoch.
Najskôr si naplníme vodné vaky, aby sme v tábore mali vodu.
Potom musíme upraviť vodu, ktorú budeme piť z fliaš na vodu.
Preferuje sa dvojkrokový systém pomocou oxidu chloričitého,
čo je účinný spôsob, ako zabiť baktérie vo vode.
Super vedecký termín: „oxid chloričitý.“
Je to chemická zlúčenina, ktorú tvorí jeden atóm chlóru
a dva atómy kyslíka.
Keď máme nabranú vodu, musíme počkať 15 až 20 minút,
kým sa môžeme napiť.
Ten čas môžeme využiť.
Môžeme ísť aj späť do tábora a založiť si kuchynku a oheň.
Toto je mix suchého a popadaného dreva,
nepoužívame žiadne živé konáre stromov.
Rosemary rozdelila drevo do troch skupín podľa veľkosti.
Spráchnivené je najmenšie, rýchlo horí. Potom sú triesky
a nakoniec najväčšie, palivové drevo.
Sme nachystaní založiť náš oheň bez zanechania stopy. Kým to spravíme,
treba sa uistiť, že tu nie je zákaz zakladania ohňov či iné pravidlá.
To závisí od toho, kde ste.
Zdá sa, že musíte zohľadniť veľa vecí,
keď zakladáte táborisko. Pozrieme sa na to podrobnejšie.
-Kde je oheň? -Kde je oheň?
Pozri sem.
Nejaký mudrlanti tu založili ohnisko.
Kým začnete,
prejdeme si niekoľko základných pravidiel, aby ste boli v bezpečí.
Skôr, ako založíte oheň, overte si pravidlá zakladania ohňa
OVERTE SI MIESTNE PRAVIDLÁ ZAKLADANIA OHŇA
u miestnych úradov. Ak s tým nemajú problém, môžete pokračovať.
Vždy zakladajte oheň na už existujúcom táborisku.
Vyčistite oblasť okolo ohniska od všetkého, čo by mohlo horieť.
Po zapálení ho nikdy nenechávajte bez dozoru,
vždy majte po ruke vedro s vodou
a lopatu pre prípad, že by sa to vymklo spod kontroly.
Nakoniec sa pred odchodom uistite,
že je ohnisko na sto percent uhasené.
Hej, hovor.
Aha? Dobre, musíme ísť. Horí na juhu.
-Kde, v Severnom parku? -Blízko Dorchestru.
Užite si táborák a dajte si pozor.
Kde je ten oheň?
Poukladáme vedľa seba palivové drevo.
Potom na to poukladáme triesky
-a zase palivové drevo. -Je to ako ohniskový sendvič.
Ohniskový sendvič.
Potom to trochu okoreníme naším vysušeným drevom.
A takto sa to akoby
vyzdvihne nad zemou,
keďže oheň horí až vtedy,
keď má dostatok kyslíka.
Je veľmi dôležité uvedomiť si, že oheň môže byť nebezpečný.
Keď používate zapaľovač, či zakladáte oheň,
vždy to robte pod dohľadom
rodiča či opatrovníka, niekoho, kto dozrie na vašu bezpečnosť.
Veľmi rýchlo sa to zapálilo.
-Suché drevo? -To horí suché drevo.
Rada som vás niečomu naučila,
myslím, že ste na kempovanie pripravení.
Čo myslíš? Zajtra?
Uvidíme, či vieme kempovať aj sami?
Ten nápad sa mi páči. Vyskúšať to všetko v praxi.
-Idem do toho. Ty? -Tiež.
Spravíme to.
Ahojte, všetci, je deň druhý.
Ak sa poobzeráte, už nie sme na púšti.
Sme uprostred veľkého borovicového lesa v horách
a je tu oveľa chladnejšie.
Naše skúšky na skautského vedúceho musíme absolvovať sami,
BIGELOW CHODNÍK VITAJTE!
takže sa teraz rozdelíme a vyskúšame naše zručnosti.
Pôjdem tadiaľto a táborisko postavím tam.
Charlie pôjde tadiaľ a tam si postaví táborisko.
Ak idete do lesa, je nevyhnutné mať spôsob, ako sa s niekým
skontaktovať v prípade núdze.
Buď mobily alebo vysielačky.
Rosemary bude celý deň na vysielačke.
Ak sa dostaneme do problému, zavoláme jej o pomoc
a ona nás z toho dostane.
Tak poďme kempovať.
-LNT. -Nenechať žiadnu stopu.
Musím si nájsť miesto, kde sa utáborím.
Začína to tu byť čistejšie
a keďže tu nie sú v blízkosti žiadne stromy,
aspoň mi nič nespadne na hlavu.
Asi som našla správne miesto.
Dobre, postavím si stan.
Decká, tu je to perfektné. Pozrite.
Ak sa dá, vždy zakladajte táborák
na už existujúcom ohnisku. A ak tam niekto založil oheň,
môže to znamenať, že je niekde v blízkosti pekné táborisko.
Hneď na začiatku sa na mňa usmialo šťastie.
Ohnisko som si postavila tak, ako nás to Rosemary naučila.
Mám pocit, že to vyzerá dosť dobre.
Teším sa, lebo zakladanie ohňa je na kempovaní to najlepšie.
Nie!
Čo!
Vyliala sa mi celá fľaša s vodou, škatuľka je navlhnutá.
To nič. Je ich tam viac.
Prepána, toto nie je vôbec dobré.
Haló, Rosemary, tu Carly. Počuješ ma?
Ahoj, Carly, tu Rosemary, prepínam.
Zvlhli mi zápalky, lebo sa mi v ruksaku vyliala fľaša s vodou,
nedokážem zapáliť oheň. Máš pre mňa nejakú radu?
Tak to je smola.
Neboli náhodou zabezpečené proti vode?
Tak to vôbec.
Rosemary má niekoľko možností,
ale tie sú už pre pokročilých a ja mám len základný výcvik, takže...
Nerada to hovorím, ale dnes večer sa ti ten oheň nepošťastí založiť.
To je poučením do budúcnosti.
-Vďaka. Prepínam a končím. -Prepínam a končím.
Dobre, takže oheň nezapálim.
Bude to chladnejšia noc, než som dúfala.
Konáriky, ktoré sa mi nepodarilo zapáliť.
Stan a kuchynka postavené, môžem ísť na vodu.
Ach, nie.
Nie.
Nemám nič na čistenie vody. Zabudol som na kvapky.
Vodu teda nemôžem použiť.
Haló, Rosemary... Potrebujem pomoc. Je tam Rosemary?
Ahoj, Charlie. Tu Rosemary. Povedz mi, čo sa deje.
Našiel som zdroj vody, no zabudol som na úpravu vody.
Zabudol som chlórové kvapky,
takže si nemám ako vodu vyčistiť.
Charlie, to ma mrzí. Ale nestrácaj nádej.
Doplň si vodu a vezmi ju do kempu.
Nechaj vodu zovrieť, kým sa neobjaví veľa veľkých bublín.
Nechaj ju takto prejsť varom najmenej minútu.
Len to zopakujem, či som to dobre pochopil.
Necháme vodu minútu zovrieť
a potom ju už môžem piť, však?
-Presne tak. -Vďaka za tip, Rosemary.
Na to som tu, aby ste sa učili.
Rosemary je moja záchrana.
Poďme na to.
Po drsnom začiatku sa mi podarí založiť oheň,
nechať zovrieť vodu, ktorá sa po vychladnutí stane pitnou,
a dokonca som ukryl potraviny vysoko na strome,
takže tým neprilákam divú zver.
Jedlo sa dá proti medveďom aj zavesiť lanom na konár stromu.
Neuveriteľné: medvede si môžu repelenty a pasty
pomýliť s jedlom, lebo ich priťahujú vône.
Takže je dôležité ukryť aj takéto veci.
Ktovie, ako sa darí Carly.
Zdraví Carly, trávim noc v tomto stane.
Vyčistila som si vodu a teraz sa v stane cítim fakt pohodlne,
no nepodarilo sa mi založiť oheň.
Človeče... Dnešok bol super, nebudem klamať. Bola to zábava.
Keby toto mal byť test na vedúceho skauta,
asi by som neprešla.
Neviem sa dočkať spánku, v spacáku sa zohrejem.
Zajtra sa uvidíme a zistím, ako to šlo.
Vidíme sa ráno.
-Carly, zvládla si to. -Zvládli sme to, áno!
Ako to šlo?
-Veľa vecí šlo fakt dobre. -Hej?
Ale... Mala som jeden problém.
-Čo? -Nepodarilo sa mi založiť oheň.
Bola to moja chyba. V taške sa mi zamočili zápalky,
keď mi pretiekla fľaša. Ale inak to šlo dobre.
S tým sa netráp.
Ja som mal problém s vyčistením vody.
Musím povedať, že som rád, že sa to stalo tu,
lebo skúšky by sme asi neurobili.
To áno.
Táto skúsenosť nás poučila.
Presne. Teraz sme na skúšky dobre pripravení.
Super, vidíme sa čoskoro.
Neuveriteľné: keď kempujete a chcete vedieť teplotu,
stačí počúvať cvrčky.
Spočítajte počet cvrlikaní cvrčka za 14 sekúnd,
pridajte 40 a máte teplotu v stupňoch Fahrenheita.
Hej, decká. Hádajte čo?
Naše skautské skúšky dopadli skvele.
Všetko sme zvládli, viazanie uzlov,
lepenie,
strihanie rýchlejšie, než ste kedy videli.
A teraz test kempovacích zručností.
Ale je to v poriadku, lebo sme si navzájom pomohli.
Charlie mi pomohol s týmto.
Neuveriteľné: toto je domáci zapaľovač z vatových tampónov a balzamu.
Toto sú vodeodolné zápalky, lebo boli namočené do laku na nechty.
Carly mi pomohla s týmto.
Sada na vyčistenie vody. Sú tu jódové tabletky,
testovacie prúžky a dokonca filtrovacia slamka.
Použili sme ich pri skúške...
a...
Zvládli to.
-Áno! Dokázali sme to! -Máme to!
Všetko naše plánovanie a príprava sa vyplatili.
Rosemary by bola taká hrdá.
Dobre, decká, zdá sa, že máme na pláne nový projekt.
-Naozaj? -Hej!
Musíme sa pripraviť na naše skutočné kempovanie.
Áno! Kam vyrazíme?
Kempovanie na bicykli alebo do jaskyne? Čaká nás veľa príprav.
Ale vďaka, že ste nás sledovali.
Zapnite si nás zas, keď budeme odhaľovať veci, ktoré sú zvláštne,
-no pravdivé. -Vidíme sa neskôr.
-Čo chceš robiť? -Prikláňam sa k bikepackingu.
-Ak mám byť úprimná. -Bicykle?
-Oprášime bicykle. -Ani neviem, kde ho mám.
NEUVERITEĽNÁ VEDA
-Kaviareň. -Ty nie.
-Je to tu. -Ty nie.
Nakoniec sa uistite...
-Ty nie. -Ty nie.
-Reštaurácia.
-Kaviareň. -Reštaurácia.
Sme na ceste do Severného parku, už ideme.
-Ideme. -Doľava pri prístave.
Ten, kto volal hasičov, povedzte im, že už ideme.
Kde je Severný park? Ako sa tam dostaneme?
Neviem, kadiaľ.
Doľava na Forest Drive až k prístavu.
-Pred tým autom? Dobre. -Blízko reštaurácie.
Preklad titulkov: Barbora Belobradová